Jónas Ragnarsson : Ljós í skammdegismyrkrinu • Barnaskólahúsið og Rafveitan voru tekin í notkun fyrir einni öld Fimmtudagurinn 18. desember 1913 er merkisdagur í sögu Siglufjarðar . Þann dag var nýtt hús Barnaskólans tekið í notkun og við sama tækifæri var Rafveitan gangsett . Skólahús á þrjátíu ára afmælinu „ Barnakennsla komst hér á fastan fót haustið 1883 og hefur haldist síðan , ” sagði Bjarni Þorsteinsson í Aldarminningunni . Hreppsnefndin hafði fengið Rögnvald Ólafsson til að teikna húsið , en hann hefur verið talinn fyrsti íslenski arkitektinn og teiknaði meðal annars Húsavíkurkirkju nokkrum árum áður . Í febrúar 1913 var auglýst eftir tilboðum í byggingu hússins . Haustið 1912 var Jón Ísleifsson verkfræðingur fenginn til að „ athuga hvort tiltækilegt væri að koma … upp raflýsingu fyrir bæinn ” . Jón gerði mælingar í Hvanneyrará og Leyningsá og lagði til að reist yrði 40 hestafla rafstöð við Hvanneyrará og lagðar rafleiðslur um kauptúnið . Gert var ráð fyrir fjörutíu götuljósum . Nokkrir efnaðir Norðmenn hafa fastar stöðvar á Siglufirði . Um miðjan október var sagt frá því í Norðurlandi að Siglfirðingar biðu með óþreyju eftir rafljósunum en verkið hefði tafist vegna þess „ að pantanir margar til rafveitunnar komu ekki á réttum tíma ” . „ Tindrandi sólbjört ljós Mikil hátíðahöld voru 18. desember 1913 í Barnaskólanum þar sem skólahúsið var formlega tekið í notkun og jafnframt hin nýja rafveita . Athöfnin var á neðri hæð hússins , í tveimur samliggjandi skólastofum sem hægt var að gera að einum sal . Aldrei gleymi ég þeirri hrifningar - og fagnaðaröldu sem leið um salinn frá manni til manns , þegar tindrandi sólbjörtu ljósin rufu skammdegismyrkrið svo skyndilega , og aldrei hef ég heyrt sálminn „ Lofið vorn drottin , hinn líknsama föður á hæðum ” sunginn með jafnmiklum innileik og þá . ” Blaðið Mjölnir á Akureyri sagði að á Siglufirði hefði verið vígt „ mjög veglegt barnaskólahús ” úr steinsteypu . „ Mun hús þetta vera eitt hið fullkomnasta í sinni röð hér á landi . ” Í öllu húsinu er raflýsing , vatnsveita og ýmis önnur nýtískuþægindi sem nú er farið að nota í slíkum húsum . ” Stundum setið í myrkrinu Einhverjir byrjunarörðugleikar voru varðandi rekstur rafstöðvarinnar því að skömmu eftir að hún var tekin í notkun birtist frétt í Morgunblaðinu þar sem fram kom að „ þegar logað hefur á rafmagninu 3 klukkustundir þá deyr á því aftur og verða menn þá að sitja í myrkrinu hálfa klukkustund ” . Þótti mönnum „ lítil híbýlabót að rafmagninu meðan þessu fer fram ” . Úr rættist og bæjarbúar voru ánægðir með rafveituna , sem var ein sú fyrsta hér á landi sem náði til heils bæjarfélags , og hið veglega barnaskólahús , sem enn stendur til vitnis um framfarahug Siglfirðinga fyrir einni öld . Greinin birtist upphaflega í desemberblaði Hellunnar 2013 .